פאטבוי סלים

נורמן קוונטין קוק (נולד ב-31 ביולי 1963, באנגלית: Norman Quentin Cook, נולד בשם קוונטין ליאו קוק ; Quentin Leo Cook), אשר ידוע בעיקר תחת שם הבמה פאטבוי סלים (Fatboy Slim), הוא DJ, מוזיקאי ומפיק מוזיקלי בריטי מחלוצי מוזיקת הריקודים האלקטרונית. קוק החל את הקריירה המוזיקלית שלו במהלך שנות השמונים כאשר הצטרף ללהקת האינדי רוק הבריטית The Housemartins, בה שימש בתור גיטריסט בס. הלהקה לא האריכה ימים ובשנת 1988 היא התפרקה. בעקבות כך קוק החל את קריירת הסולו שלו ואף זכה להכרה מסוימת כאשר הוציא את להיטו הראשון "Blame It on the Bassline" אשר הגיע למקום 29 במצעדים של שנת 1989. בהמשך הקים קוק את ההרכב Beats International. האלבום הראשון של ההרכב אשר יצא לשווקים בשנת 1990 זכה להצלחה רבה והכיל את הלהיט "Dub Be Good to Me". אף על פי כן, האלבום השני של הלהקה "Excursion on the Version" אשר יצא לשווקים בשנת 1991 לא הצליח לשחזר את ההצלחה של קודמו. לאחר מכן קוק הקים את ההרכב Freak Power יחד עם נגן הקרן אשלי סלייטר והזמר ג'סי גרהם. אלבום הבכורה של ההרכב "Drive Thru Booty" יצא בשנת 1994 והכיל את הלהיט "Turn On, Tune In, Cop Out", אשר זכה לפרסום רב, במיוחד לאחר שחברת לוי'ס השתמשה בו במסע הפרסום שלה. בשנת 1996 הוציא ההרכב את אלבומם השני "More of Everything for Everybody". בהמשך עבד יחד עם הרכבים שונים בהם Pizzaman ו-Mighty Dub Katz. בשנת 1995 הוציא קוק לשווקים, תחת שם הבמה Pizzaman, את אלבום הסולו Pizzamania אשר הכיל שירי האוס. שלושה שירים מתוך האלבום הגיעו לצמרת המצעד הבריטי באותה העת - "Trippin' on Sunshine", "Sex on the Streets" ו-"Happiness". ב-1996 אימץ את שם הבמה פאטבוי סלים והוציא לשווקים אלבום בשם "Better Living Through Chemistry" אשר שילב בין היתר סגנונות ומקצבים שונים משנות השישים והשבעים. השיר "Everybody Needs a 303" מתוך האלבום הגיע לצמרת המצעד הבריטי באותה העת. בשנת 1998 הוציא לשווקים את האלבום "You've Come a Long Way, Baby". האלבום אשר כלל בין היתר את הלהיטים "Right Here, Right Now", "Praise You" ו-"Rockafeller Skank" זכה להצלחה רבה. בשנת 2000 הוציא לשווקים את האלבום "Halfway Between the Gutter and the Stars" אשר הכיל שני שירים אותם הוא ביצע בשיתוף פעולה עם מייסי גריי ואת הלהיט "Weapon of Choice" אשר זכה להצלחה רבה, ידוע גם בזכות הווידאו קליפ שלו בו כיכב השחקן כריסטופר ווקן. בשנת 2004 הוציא לשווקים את האלבום "Palookaville". ב-19 ביוני 2006 יצא לשווקים אלבום האוסף המצליח של פאטבוי סלים "The Greatest Hits - Why Try Harder". בשנת 2013 הוציא את השיר "Eat Sleep Rave Repeat" שנחל הצלחה גם בגרסת המקור וגם לרמיקס של קלווין האריס. במאי 2014 הוציא את השיר "Eparrei" יחד עם Dimitri Vegas & Like Mike, דיפלו, בונדה דו רולה ופין, ברמיקס של W&W. השיר הוחתם בלייבל "Smash The House" והוצג על ידי התקליטנים הטובים ביותר בעולם. ב-12 במרץ 2017 הופיע בהאנגר 11 בתל אביב. 1996 - Better Living Through Chemistry 1998 - You've Come a Long Way, Baby 2000 - Halfway Between the Gutter and the Stars 2004 - Palookaville 2009 - Here Lies Love 1998 - On the Floor at the Boutique 2002 - Live on Brighton Beach 2002 - Big Beach Boutique II 2006 - Bondi Beach: New Years Eve 06 1993 - Skip to My Loops 1995 - Pizzamania 1995 - Southern Fried House 1997 - Beat Up the NME 2000 - Signature Series Volume 1 2000 - The Fatboy Slim/Norman Cook Collection 2001 - Halfway Between the Gutter and the Guardian 2001 - A Break from the Norm 2006 - Fala aí! 2006 - The Greatest Hits - Why Try Harder 2007 - The Greatest Hits - Remixed 2007 - Late Night Tales: Fatboy Slim 2009 - I Think We're Gonna Need A Bigger Boat 2000 - My Game 19 בנובמבר 2002 - Illuminati 19 בנובמבר 2002 - Camber Sands 19 בנובמבר 2002 - The Pimp מדיה וקבצים בנושא פאטבוי סלים בוויקישיתוף אתר האינטרנט הרשמי של פאטבוי סלים פאטבוי סלים, ברשת החברתית פייסבוק פאטבוי סלים, ברשת החברתית אקס (טוויטר) פאטבוי סלים, ברשת החברתית אינסטגרם פאטבוי סלים, ברשת החברתית טיקטוק פאטבוי סלים, סרטונים בערוץ היוטיוב פאטבוי סלים, במסד הנתונים הקולנועיים IMDb (באנגלית) פאטבוי סלים, באתר אפל מיוזיק (באנגלית) פאטבוי סלים, באתר ספוטיפיי פאטבוי סלים, באתר סאונדקלאוד (באנגלית) פאטבוי סלים, באתר Last.fm (באנגלית) פאטבוי סלים, באתר AllMusic (באנגלית) פאטבוי סלים, באתר MusicBrainz (באנגלית) פאטבוי סלים, באתר דיזר פאטבוי סלים, באתר Yandex.Music (ברוסית) פאטבוי סלים, באתר Discogs (באנגלית) פאטבוי סלים, באתר Songkick (באנגלית) פאטבוי סלים, באתר Genius פאטבוי סלים, באתר SecondHandSongs פאטבוי סלים, באתר בילבורד (באנגלית) פאטבוי סלים, באתר אמזון מיוזיק יהודה נוריאל, ביטניק, באתר "ידיעות אחרונות", 10 בפברואר 2017 Changes of Name, The Gazzete, ‏13 June 2002 (באנגלית) עמי פרידמן, פאטבוי סלים בישראל: מנת יתר של ניינטיז, באתר ynet, 13 במרץ 2017 רז ישראלי, רייב פורים עם פאטבוי סלים: חג גדול לילדי שנות התשעים, באתר nrg‏, 13 במרץ 2017 Tony Awards 2024: The complete list of winners, NPR, ‏16 ביוני 2024